[{"text_idx": "#000005", "text": "Eskola-umeen literatur lehiaketaren sariak banatuko dira larunbatean"}, {"text_idx": "#000006", "text": "Udalak urtero antolatzen du eskola-umeen literatur eta marrazki lehiaketa. Aurtengoa 32. edizioa izan da. Argazkia 2018ko sari-banaketa ekitaldian Karkarak ateratakoa da."}, {"text_idx": "#000007", "text": "Aurtengo sariak banatzeko ekitaldia larunbatean izango da, maiatzak 18, 13:00etan hasita, udaletxean, udalbatzarraren aretoan."}, {"text_idx": "#000008", "text": "Lan sarituen egileei liburu eta oroitagiri bana emango dizkie Udalak, aurtengo lanak jasotzen dituen liburuaren ale banarekin batera."}, {"text_idx": "#000009", "text": "Urtero bezala, sari-banaketa ekitaldian aurkeztuko da aurtengo lanik onenak biltzen dituen liburua. 100 orrialde inguruko liburu bat da, Orioko ume eta gaztetxoek egindako ipuin, olerki eta marrazkiak biltzen dituena."}]